9.09 REGOLAMENTI DWAR IL-PROĊEDURA KRIMINALI (REGOLAMENT TAR-REĠISTRI, ARKIVJI U FUNZJONIJIET TAD-DIRETTUR ĠENERALI TAL-QRATI U UFFI~JALI EŻEKUTTIVI TAL-QORTI OĦRA) L-AVVIŻ LEGALI 138 ta’ l-2004, kif emendat bl-Avviż Legali 47 ta’ l-2008. L-AVVIŻ LEGALI 138 ta’ l-2004, kif emendat bl-Avviż Legali 47 ta’ l-2008. 1. It-titolu ta’ dawn ir-regolamenti hu Regolamenti dwar il-Proċedura Kriminali (Regolament tar-Reġistri, Arkivji u Funzjonijiet tad-Direttur Ġenerali tal-Qrati u Uffiċjali Eżekuttivi tal-Qorti oħra). 2. Disposizzjonijiet ġenerali. L.S.12.21 Ir-regolamenti 2 (minbarra it-tifsira tal-kelma "Kodiċi"), 3, 7, 8, 9, 10 u 11(3), (4), (5),) tar-Regolamenti dwar il-Proċedura Ċivili (Regolament tar-Reġistri, Arkivji u Funzjonijiet tad-Direttur Ġenerali tal-Qrati u ta’ Uffiċjali Eżekuttivi tal-Qorti Oħra), għandhom mutatis mutandis japplikaw għall-qrati ta’ ġustizzja kriminali b’dan illi l-kliem "Direttur, Qrati Ċivili u Tribunali", kull fejn dawn jinsabu f’dawk ir-Regolamenti dwar il-Proċedura Ċivili (Regolament tar-Reġistri, Arkivji u Funzjonijiet tad-Direttur Ġenerali tal-Qrati u ta’ Uffiċjali Eżekuttivi tal-Qorti Oħra) għandhom jinqraw u jiftiehmu bħala riferenza għal "Direttur, Qrati u Tribunali Kriminali" u l-kliem "Reġistratur, Qrati Ċivili u Tribunali", kull fejn dawn jinsabu f’dawk ir-Regolamenti dwar il-Proċedura Ċivili (Regolament tar-Reġistri, Arkivji u Funzjonijiet tad-Direttur Ġenerali tal-Qrati u ta’ Uffiċjali Eżekuttivi tal-Qorti Oħra) għandhom jinqraw u jiftiehmu bħala riferenza għal "Reġistratur, Qrati u Tribunali Krirninali". 3. Reġistru tal-Qrati ta’ Ġurisdizzjoni Kriminali f’Malta. (1) F’Malta, il-qrati ta’ ġurisdizzjoni kriminali għandu jkollhom reġistru wieħed. Ir-reġistru għandu jissejjaħ "Reġistru tal-Qrati ta’ Ġurisdizzjoni Kriminali ta’ Malta" u għandu jkun jinsab fid-Diviżjoni tal-Qrati tal-Ġustizzja fil-Belt Valletta. (2) Ir-Reġistru tal-Qrati ta’ Ġurisdizzjoni Kriminali ta’ Malta jkun kompetenti jirċevi kullatt ġudizzjarju, atti bil-miktub u dokumenti oħra li għandhom jiġu preżentati quddiem: (a) il-Qorti ta’ l-Appell Kriminali, fil-ġurisdizzjoni superjuri u inferjuri tagħha; (b) il-Qorti Kriminali; (ċ) il-Qorti tal-Maġistrati (Malta); (d) il-Qorti tal-Minorenni; (e) il-Kummissarji għall-Ġustizzja; u (f) kull qorti oħra jew tribunal ieħor, li l-atti ġudizzjarji, atti bil-miktub u dokumenti oħra tagħhom għandhom, skond kull liġi, jiġu ppreżentati fir-Reġistru tal-Qrati u Tribunali Kriminali ta’ Malta. (3) Ir-Reġistru tal-Qrati ta’ Ġurisdizzjoni Kriminali ta’ Malta għandu jkun taħt ir-responsabbiltà tar-Reġistratur, Qrati u Tribunali Kriminali. (4) Ir-Reġistru tal-Qrati u Tribunali Kriminali ta’ Malta jista’ jinqasam f’Sezzjonijiet skond mar-Reġistratur, Qrati u Tribunali Krimina li jista’ jistabbilixxi u dak ir-Reġistru jkun kompetenti jirċevi atti ġudizzjarji, atti bil-miktub u dokumenti oħra skond ma jista’ jiġi stabbilit bil-li [i. 4. Reġistru tal-Qrati ta’ Ġurisdizzjoni Kriminali f’Għawdex. (1) F’Għawdex, il-qrati ta’ ġurisdizzjoni kriminali għandu jkollhom reġistru wieħed. Dan ir-Reġistru jissejjaħ "Reġistru tal-Qrati ta’ Ġurisdizzjoni Kriminali, Għawdex"u għandu jkun jinsab f’Għawdex fil-Qrati ta’ Għawdex. (2) Ir-Reġistru tal-Qrati ta’ Ġurisdizzjoni Kriminali, Għawdex ikun kompetenti jirċevi kullatt ġudizzjarju, atti bil-miktub u dokumenti oħra li skond kull liġi għandhom jiġu preżentati quddiem: (a) il-Qorti ta’ l-Appell Kriminali, ġurisdizzjoni inferjuri, li tkun qed tisma’ appelli mill-Qorti tal-Maġistrati (Għawdex) bħala Qorti ta’ Ġudikatura Kriminali, (b) il-Qorti tal-Maġistrati (Għawdex); (ċ) il-Qorti tal-Minorenni; (d) il-Kummissarji għall-Ġustizzja; u (e) kull qorti oħra jew tribunal ieħor, l-atti ġudizzjarji, atti bil-miktub u dokumenti oħra tagħhom li għandhom, skond kull liġi, jiġu ppreżentati fir-Reġistru tal-Qrati Ċivili u Tribunali Għawdex. (3) Ir-Reġistru tal-Qrati ta’ Ġurisdizzjoni Kriminali, Għawdex għandu jkun taħt ir-responsabbiltà tar-Reġistratur, Qrati u Tribunali f’Għawdex. (4) Ir-Reġistru tal-Qrati Ċivili u Tribunali, Għawdex jista’ jinqasam f’Sezzjonijiet skond mad-Direttur, Qrati u Tribunali f’Għawdex jista’ jistabbilixxi u dak ir-Reġistru jkun kompetenti jirċevi atti ġudizzjarji, atti bil-miktub u dokumenti oħra skond ma jista’ jiġi stabbilit bil-li [i. 5. (1) Ir-Reġistratur, Qrati u Tribunali Kriminali u r-Reġistratur, Qrati u Tribunali f’Għawdex għandu jkollhom rispettivament id-direzzjoni tar-Reġistri msemmija fir-regolamenti 3 u 4 u għandhom jeżegwixxu d-dmirijiet fdati lilhom bil-liġi skond d-disposizzjonijiet tal-liġi u d-direzzjonijiet mogħtija lilhom mill-qrati utribunali u ma għandhomx jaġixxu taħt id-direzzjoni ta’ ebda persuna jew awtorità oħra. (2) Meta jkunu qegħdin iwettqu l-funzjonijiet amministrattivi tagħhom, ir-Reġistratur, Qrati u Tribunali Kriminali u r-Reġistratur, Qrati u Tribunali f’Għawdex għandhom ikunu responsabbli lejn id-Direttur Ġenerali tal-Qrati. 6. (1) Għandu jkun hemmarkivju wieħed li jkun jinsab fil-Belt Valletta għall-atti kollha ppreżentati fir-Reġistru tal-qrati ta’ ġurisdizzjoni kriminali f’Malta, liema arkivju jkun wieħed separat mill-arkivju għall-atti ċivili u jkun taħt ir-responsabbiltà tar-Reġistratur, Qrati u Tribunali Kriminali. (2) Għandi jkun hemm arkivju wieħed li jkun jinsab f’Għawdex, għall-atti kollha ppreżentati fir-Reġistru tal-Qrati ta’ Ġurisdizzjoni Kriminali f’Għawdex. 7. Minkejja d-disposizzjonijiet ta’ qabel ta’ dawn ir-regolamenti, id-Direttur Ġenerali jew kull persuna awtorizzata minnu skond dawn ir-regolamenti, fil-qadi tal-funzjonijiet tiegħu taħt dawn ir-regolamenti, għandu jiżgura li ma jindaħal bl-ebda mod fl-eżerċizzju tal-funzjonijiet ġudizzjarji mill-membri tal-ġudikatura u, jekk jiġridan, il-Prim Imħallef għandu b’avviż bil-miktub taħt il-firma tiegħu u skond dan ir-regolament, iwarrab dik id-deċiżjoni tad-Direttur Ġenerali; u meta jagħmel hekk il-Prim Imħallef jista’ jagħti dawk id-direttivi lid-Direttur Ġenerali, jew lil rappreżentant tiegħu, li l-Prim Imħallef iqis li huma fl-aħjar interess ta’ l-amministrazzjoni tajba tal-ġustizzja fil-każ partikolari.